Сергѣй Есенин

Сергѣй Есенин,  Серге́й Алекса́ндрович Есе́нин,  (21. септ. Юл. кал.) Константиново Рязанской губернии, Российска империя – , Ленинград, СССР, быв русскый совѣтскый поет и писатель.Марченко А. М.Марченко А.Лекманов О. А. 

 Биография 
ШколыПоходив зоз селянской родины. Отець му служив шафарьом в едной московской мясарни и дому до села приходив лем зрѣдка. Сергѣй выростав у дѣда и бабы Титовых (по материнской вѣтвѣ), од котрых усвоив народны духовны спѣвы и казкы а под их вплывом зачав пробовати складовати вершы (1899–1904). Закончив з одзначѣньом 4-класну школу в родном селѣ (1904–1909), хоть третю класу повторяв.Азадовский К. М. Як писав в автобиографии, в родинѣ хотѣли, жебы з него быв сельскый учитель, та послали го до церковной учительской школы в оддаленых такой  о сто километры Спас-Клепиках, де зыскав диплому учителя зачаточной школы (1909–1912). 
МоскваВ августѣ 1912 оселять ся в Москвѣ и зачинать службу в мясарни, де шафарьовав его отець. Спознавать ся з писателями из Суриковского литературного кружка. Отець не схвальовав его литературны интересы, зато мусѣв лишити роботу в мясарни и найшов собѣ мѣсто в книговыдавательствѣ. Зачинать ся интересовати политиков и в марцу 1913 з групов роботникох книгопечатни подписуе петицию, за што го полиция бере под скрытый дозор. Од року 1913 до марца 1915 навщѣвовав лекции историко-филозофского оддѣлѣня . В книгопечатни ся спознавать зо своев первов женов, Аннов Изрядновов, з котров жив «на вѣру» и мав сына Юрия (1914–1938, репресованый и росстрѣляный).
ПетроградВ марцу 1915 одходить до Петрограду, котрый на тот час став ся центром славянофилства, и де быв великый интерес о поетах «з народа». Ту ся доставать под туторство Николая Клюева, популарного и вплывного народного поета зоз сѣвера России. Мобилизованый до войска, з помочов свого тутора оминать высланя на фронт и  зоставать санитаром в императорском Царскосельском шпиталю, а тыж выдавать свою перву поетичну зберьку РадуницаПравославный святок (1916). Ставать ся модным поетом и в парѣ з Клюевом выступуе на литературных вечорницях. В юлу 1916 на концертѣ про раненых в Царскосельском шпиталю Есенин читав свои вершы в притомности императрицѣ и членох царской фамилии; его поезии появляють найвекшы периодичны выданя: новинка  Биржевыя вѣдомости, журнал Весь мір, Ежемѣсячный журнал и др.
Далшы женитвыЕсенин быв обдарованый краснов вонкашностьов и залюбливов натуров. За свой куртый живот быв женатый 5 разы.New World Encyclopedia В яри 1917 в редакции новинкы Дѣло спознав ся з краснов секретарьков-писарьков редакции Зинаидов Райх з котров ся влѣтѣ побрали. В року 1918 родина ся перевезла до Москвы, мали двох дѣти: Татьяну (1918–1992) и Константина (1920–1986). Родина ся роспала в року 1920. По розлучѣню зо Зинаидов од року 1920 Есенин жив на квартелю Галины Бониславской, котра стала ся его секретарьков. В року 1921 спознав ся (1922 побрали ся) з америцков танцошков Изадоров Данкан, 18 рокы старшов од него. В тот час уже терпѣв од алкоголизма и душевного розладу. Изадора рѣшила указати му свѣт и, передо вшиткым, Америку. Походивши Европу и Америку, Есенин порозумѣв, же е неполѣпшално русскым, аж и кус совѣтскым. Первый «червеный шкандал» став ся в Бостонѣ. Есенин, зайшовши в шатню Дункан, што ся ладила выйти на сцену, зачав махати червеным прапором и гойкати по русскы: «Да здравствует большевизм!» Настрашены бостонцѣ чимскорше утѣкали гет из залы. За тым шкандалом наслѣдовав другый, пак — третий. Далшы выступы в Америцѣ стали ся неможны. В року 1923 вернув ся до Москвы и жив дале на квартелю Галины Бениславской, де з ним жили и его сестры Катя и Шура. Влѣтѣ року 1925, перед женитвов з внучков Лева Толстого Софиев Толстов, Есенин розорвав одношѣня с Галинов Бениславсков. В септембрѣ 1925 побрав ся послѣдный раз, зоз Софиев Толстов.Государственный музей-заповедник С. А. Есенина 
Послѣдны рокыВ роках 1923–1924 в новинках зачали ся указовати остры критичны статьи о Есенинѣ, обвиняли го за пияцтво, безряд, биткы ай иншы асоциалны чины. На Есенина отворили криминалны кавзы — переважно за хулиганство.Зеркало недели (Украина) Владимир Маяковскый так занотовав свою нагодну встрѣчу з Есенином в року 1925: «Ледвы спознав ем Есенина. Ледвы ем ся однѣткав од его напорчивых жадань ити з ним выпити, при котрых махав товстов пачков банковок. Цѣлый день быв передо мнов тот депримуючый образ, а навечур говорив ем з колегами, што мож з ним зробити. На жаль, в такой ситуации вшитко ся лем одбывать бесѣдов.» Влада го пробовала лѣчити в санаторию, але «через его хулиганскый характер на поддавав ся ниякым дохторам» — писав 25. октобра 1925 урядник высокого ранга Христиан Раковскый предсѣдателю беспекы Феликсу Дзержинскому, просячи приставити ку Есенину дозорцю, котрый бы му не дав пити и заставив го лѣчити ся.  26. новембра 1925 Есенин быв умѣщеный лѣчити ся  до психиатричной клиникы 1. Московской державной универзиты, але 21. децембра одышов з клиникы, забрав з банка майже вшиткы свои грошѣ и одышов до Ленинграду, де свои послѣдны днѣ пробыв в готелу Англетер.  28. децембра быв найденый завѣшеным во своей готеловой избѣ. Дакотры поважують, же самогубство было инсценоване, а в реалности быв забитый, але доказы на то не найдены.

 Творба 
Рання поезияПервый опубликованый верш — Береза, появив ся в року 1914. Перва поетична зберька Ра́дуница (1916) притягла увагу проникливым зображѣньом природы и святочностьов виджѣня, котру сам Есенин по часѣ усвѣдомив як живу черту народного вниманя свѣта. Его рання поезия основана на людово-пѣсенной традиции.Гайсарьян С. З.

Револучна поезияОбѣ револуции року 1917 Есенин прияв одушевнено.  Под вплывом розличных поетичных школ, з котрыма ся запознав в литературных кругах, значно мѣнять свою поетику. Образы тратять зачаточну предметность, чинять ся все май абстрактныма, обтяжать ся и наберать компликованости символика; спонтанне чувство, лиризм уступать ся реторичному пафосу Инония (1918) и др..В конци року 1918 въедно з Анатолием Мариенгофом и Вадимом Шершеневичом створили групу имажинистох и з помочов шкандалох и новой поезии, розрахованой на читаня зо сцены, добили ся небывалого успѣха у читателя, наймя у доста широкой в том часѣ версти вчорашных приходникох зо села. В духу имажинизма написаный найпознатѣйшый его литературно-критичный трактат Ключѣ Марии (1919). Пустив ся з Данкан по Европѣ и Америцѣ з надѣев на свѣтову славу Свое росчарованя з Америкы описав в начерку Желѣзный Миргород (1923). По навернѣню з Америкы написав в року 1924 веце ултрасовѣтскых дѣл: Пѣсня о великом походѣ, Балада за двадцять шѣсть, Поема за 36. Влада была тому рада, але сам Есенин не зыскав душевну ровновагу, пересвѣдчив ся, же дале писати подля правил пролетарской културы не годен.
Вершина творчостиЕсенин досягать вершин в роках 1925–1925: его поезия  зась одзыскуе спокойну простоту, ясны реалистичны формы, органичны образы. Указуе интерес ку епичному повѣданю и заразом силнѣе лиричность его поезии. Верш доставать особену емкость, наповнять ся драматизмом, выразнов пластичностьов и спѣвностьов, проникливов интоначнов силов. Есенин — тонкый лирик, што годен чутко передавати стан души, поезию чувства и природы. Его великый реалистичный талант, звязаный з животом люда, через вшиткы блуканя и хыбы, находить путь ку свѣтлу и правдѣ. Лѣпшы дѣла Есенина чинять золотый фонд совѣтской поезии, перекладены на веце языкох свѣта.

Жерела и одказы

 Азадовский К. М.: ЕСЕНИН //// Русские писатели: Биогр. словарь, 1800–1917 / Под ред. П. А. Николаева. — М.:Большая рос. энцикл., 1992. — Т. 2. — Сс. 240—245. Одчитане: 03.10.2020
 Гайсарьян С. З.: Есенин // Краткая литературная энциклопедия / Гл. ред. А. А. Сурков. — М.: Сов. энцикл., 1962—1978. Т. 2: Гаврилюк — Зюльфигар Ширвани. — 1964. — Стб. 897—900. 
 Лекманов О. А.: ЕСЕНИН // Большая российская энциклопедия. Том 9. Москва, 2007, стр. 702–703 Верзия: 2017. Одчитане: 03.10.2020

 Марченко А.: Єсенін, Сергій Олександрович //Зарубіжні письменники. Енциклопедичний довідник. У 2 томах. Том 1: А—К / За ред. Н. Михальської та Б. Щавурського. — Тернопіль: Навчальна книга — Богдан, 2005. — 824 с.  Сс. 631–634. 



 Референции 

Катеґорія:Русскоязычны писателе
Катеґорія:Русскоязычны поеты